สอย!2หุ้นโรงพยาบาลตัวเต็ง รับผลดีเพิ่มค่ารักษาประกันสังคม
สอย! 2 หุ้นโรงพยาบาลตัวเต็ง! รับผลดีเพิ่มค่ารักษาประกันสังคม
7 มิ.ย. 2560

บล.ดีบีเอส วิคเคอร์ส ระบุในบทวิเคราะห์วันนี้( 7 มิ.ย.) ว่า กลุ่มโรงพยาบาล คาดจะเพิ่มค่ารักษาประกันสังคม (Social Security Scheme) ไม่นานจากนี้ และจะมีการบังคับใช้ตั้งแต่ 1 ก.ค.60 ซึ่งปกติแล้วจะมีการทบทวน 2 ปีต่อครั้ง ที่ผ่านมาล่าสุดคือปี 2557
อีกทั้งบางโรงพยาบาลก็ไม่สามารถแบกรับต้นทุนและค่าใช้จ่ายได้ หากยังใช้อัตราปัจจุบันอยู่ อัตราการเพิ่มน่าจะอยู่ที่ประมาณ 5% ซึ่งสอดคล้องกับเงินเฟ้อสำหรับกลุ่มนี้ (healthcare inflation) ก็จะช่วยป้องกันไม่ให้โรงพยาบาลที่รับรักษาแบบประกันสังคมลดน้อยลง
หากจัดลำดับหลักทรัพย์ที่ได้ประโยชน์สูงสุดจากเรื่องนี้ในแง่สัดส่วนรายได้ มากสุดไปหากต่ำสุดคือ RJH 45.6%, LPH 45%, CHG 41% และ BCH 37.5% แต่ในแง่จำนวนคนไข้ที่ลงทะเบียนรักษาประกันสังคม มากสุดไปหากต่ำสุดคือ BCH 7.81 แสนคน CHG 4.15 แสนคน RJH 1.74 แสนคน และ LPH 1.71
Top Pick ในกลุ่มที่แนะนำ ซื้อ คือ LPH ราคาพื้นฐาน 10.80 บาท และ RJH ราคาพื้นฐาน 30.00 บาท เพราะมีสัดส่วนรายได้ที่มาจากการรักษาแบบประกันสังคมที่สูงเทียบกับรายได้รวม นอกจากนี้เราได้แนะนำ ซื้อ CHG ที่ราคาพื้นฐาน 3.10 บาท